Frekhaug, 12.09-19

*Til: Medlemmer i Den norske kyrkja i Meland (fødd i 2005)*

**Konfirmasjonstida i Meland kyrkjelyd 2020**

**Om ikkje lenge startar konfirmasjonstida!**

**Kjappe fakta:**

**Informasjonsmøte**

17. oktober kl. 18.00 i Meland kyrkje

**Påmelding**

Innan søndag 20. oktober på [www.melandkyrkja.no](http://www.melandkyrkja.no)

Vi håpar at du har fått brevet vi sendte deg i vår, og at du har lyst å vere konfirmant i kyrkja! Om du vil det, må du og foreldra dine kome på informasjonsmøtet den **17. oktober kl. 18.00 i Meland kyrkje**. Her vil du få meir informasjon om kva som skal skje i konfirmasjonstida og kva det vil innebere for deg å melde deg på.

Saman med dette brevet er det ein konfirmantavtale. Den skal signerast og kan leverast etter informasjonsmøtet, på kyrkjekontoret eller på første konfirmantsamling.

**Undervisninga i år**

Vi kjem til å ha undervisningsgrupper rett etter skuletid, både på Frekhaug og på Rossland.

Undervisningsgruppene vil *mest truleg* gå slik:

Gruppe 1: Tirsdagar kl.13.30-14.45 på Møteplassen på Frekhaug.

Gruppe 2: Tirsdagar kl. 14.15-15.30 på Møteplassen på Frekhaug

Gruppe 3/4: Tirsdagar kl.14.50-16.05 i klubbhuset i Leirdalen

På Frekhaug-gruppene kjem vi til å sette eit maks antall, så det ikkje blir for store grupper.

I tillegg vil det kome enkelte fellessamlingar som kan kome på andre vekedagar.

**Leir**

Konfirmanteiren kjem til å vere 24.-26. januar på Fjell-ly på Sotra. Her vil det bli litt undervisning, men mest fokus på det sosiale og å bli kjent. Det kjem meir info om leiren etter kvart.

***Alternativ til leir; kveldsundervisning og gudstenestelag***

*Dei som ikkje vil vere med på leir kan velje eit anna alternativ. Då blir det ein kveld med litt undervisning og litt sosialt. I tillegg skal dei òg få vere med i eit gudstenestelag på 3 gudstenester i kyrkja. I Meland kyrkje har vi fleire gudstenestelag. Dei som er med har ulike oppgåver i gudstenesta, for eksempel ønske velkommen, lese tekster/bøner, gjere klar kyrkjekaffi osb. For dei som vel dette finn vi tidspunkt og arbeidsoppgåver som passar til den enkelte. Vi har ikkje klar tid og dato for kveldsundervisninga endå, men det vil mest truleg bli i Januar/Februar.*

**Heimegrupper**

I løpet av konfirmasjonstida vil konfirmantane vere med på fire «heimegruppesamlingar». Konfirmantane blir delt inn i grupper, og desse gruppene møter heime hos nokre i kyrkjelyden.

Vi har tre ulike typar heimegruppe:

* **5-6 «vanlige» heimegrupper:** her tar ein opp ulike tema, pratar og har det kjekt saman.
* **1 kunstgruppe:** Denne gruppa vil ha fokus på å lage noko kreativt og kunstnerisk. Kunstgruppa kjem til å ha alle 4 samlingane sine i november, og lage noko til lysmessa i desember. Anne Jakobsen kjem til å lede denne gruppa.
* **1 matgruppe:** Denne gruppa vil ha fokus på å lage mat saman, og knytte den til Bibelen på ulike måtar. Gruppa blir leia av Jan og Anne-Grethe Rantrud.

Det er begrensa plassar på kunst- og matgruppa, og ein kan velje type gruppe når ein melder seg på som konfirmant.

Alle konfirmantane vil få eigen informasjon om kva gruppe dei er på, og kor og kva tid desse samlingane er.

**Fasteaksjonen**

Kvart år er konfirmantane med på Kirkens Nødhjelp sin fasteaksjon der dei samlar inn pengar til Kirkens Nødhjelp sitt arbeid over heile verda. I år har vi lagt denne aksjonen til søndagen før palmesøndag, altså søndag 29. mars. Vi startar då i kyrkja med ei gudsteneste, før sjølve innsamlinga startar. Vi treng foreldre som stiller opp med bilar for å gjennomføre aksjonen, og set stor pris på om de foreldre kan føre dykk opp som sjåførar på påmeldinga.

**Er det noko vi bør vite?**

Vi ønskjer å leggja til rette for at konfirmasjonsåret vert best mogeleg for alle konfirmantane. Derfor er vi avhengig av informasjon frå dykk om det er noko vi kan gjera for at opplegget skal vera best mogeleg tilpassa dykk, både når det gjeld undervisninga, gudstenester og det sosiale.

**Påmelding**

Påmeldinga skjer på nettsida vår, [www.melandkyrkja.no](http://www.melandkyrkja.no). Trykk der det står konfirmasjon, og vidare på **påmelding 2020**. Om nokon får problem med skjemaet eller ikkje har tilgang til internett kan de ta kontakt med oss, så skal vi hjelpe dykk.

**Det er fint om de skriv ei e-postadresse som vert sjekka jamleg.**

Konfirmasjonsavgifta er på 750 kr. De vil få ein giro kort tid etter at påmeldinga er registrert.

*Påmelding skjer innan* ***søndag 20.oktober!***

***Velkommen som konfirmant!***

Beste helsing

Håkon Økland Kinsarvik Ruben Sæle Bjørn Tore Sæle

Spesialprest Diakon Sokneprest

Anne Marit Fosse Dahle

Kyrkjelydspedagog

ad423@kyrkja.no